# Com: instal·lar un nou sistema operatiu

Aquest exemple descriu la preparació d'un nou dispositiu de disc dur per la instal·lació d'un sistema operatiu: Suposem que heu comprat un nou disc dur i teniu la intenció d'usar-lo com a reemplaçament de l'antic que actualment conté el vostre sistema operatiu i les particions de dades. També voleu aprofitar aquesta oportunitat per instal·lar un sistema operatiu nou. S'han de fer diversos passos per fer la transició de l'antic al nou disc i sistema.

A continuació /dev/sdb és l'antic disc dur i /dev/sdc és el nou. Aquesta captura de pantalla mostra la situació del dispositiu d'origen:

Finestra principal amb el dispositiu d'origen

El nou dispositiu s'ha de veure així. Noteu que encara no té una taula de particions vàlida, per tant el primer pas a donar és crear-ne una seleccionantmenu-device-createpartitiontable:

Finestra principal amb el dispositiu de destinació

Després de confirmar aquest diàleg d'avís podeu començar a crear particions en el nou dispositiu clicant la partició ampliada i seleccionant menu-partition-new. Comenceu amb una partició ampliada al final del dispositiu per contenir més tard les particions «home» i «swap»:

Creant una nova partició ampliada

Cliqueu D'acord i l'operació de crear aquesta partició ampliada s'afegirà a la llista.

Ara creeu una partició primària en la resta del dispositiu on s'instal·larà el nou sistema operatiu. Feu-la tan gran com l'àrea sense assignar davant de la partició ampliada:

Creant una partició primària

Cliqueu D'acord en el diàleg per acceptar la vostra selecció. L'operació de crear una nova partició primària s'afegirà a la llista d'operacions.

Ara és hora de copiar la partició «home» des de l'antic dispositiu a la partició ampliada del nou dispositiu. Seleccioneu l'antic dispositiu en el plafó de la llista de dispositius, cliqueu en la partició sdb5 i seleccioneu menu-partition-copy.

Després torneu al nou dispositiu i cliqueu la partició ampliada. Seleccioneu menu-partition-paste. Apareixerà el següent diàleg:

Enganxant la partició «home»

Això sembla correcte en gran part, però ja sabeu que no necessiteu massa espai buit després de la partició «home» perquè més tard creareu aquí una partició d'intercanvi.

Per tant, agafeu el tirador d'amidament dret en el diàleg del giny amidador i moveu-lo cap a la dreta fins que l'espai lliure després de la partició enganxada tingui una mida més adequada per una partició d'intercanvi:

Redimensionant una partició enganxada

Això es veu força bé. Cliqueu D'acord per acceptar i tancar el diàleg. Una nova operació d'enganxar la partició copiada a la partició ampliada en sdc s'afegirà a la llista d'operacions. Noteu que aquesta operació també estableix la nova mida.

Finalment voldreu crear una nova partició d'intercanvi al final de la partició ampliada en sdc. No necessiteu copiar la partició d'intercanvi existent des de sdb perquè la partició d'intercanvi no conté cap informació permanent que s'hagi de conservar. Simplement creeu una nova partició amb tipus linuxswap que empleni totalment l'àrea sense assignar a continuació de la nova partició «home».

La finestra principal amb totes les operacions i la vista prèvia de com es veurà sdc una vegada que apliqueu les operacions ara es mostra així:

Finestra principal després d'establir totes les operacions

Això es veu molt bé per tant seleccioneu menu-edit-apply, confirmeu el diàleg d'avís i espereu fins que les operacions s'hagin executat. Per detalls sobre l'execució d'operacions mireu com redimensionar particions.

El vostre nou disc dur és preparat per la instal·lació del vostre nou sistema operatiu.